Immunoglobuliin Y

Immunoglobuliin Y ehk Y-antikeha (lühendatult IgY) on vesilahustuv valk, mis on peamine antikeha lindude, roomajate, kahepaiksete ja kopskalade veres. Seda leidub ka lindude munakollases, tekitades nii embrüole kui ka kooruvale tibule esmase kaitse haigustekitajate vastu. Varem klassifitseeriti Y-antikeha imetajate immunoglobuliin G-ks nende sarnase struktuuri tõttu. Immunoglobuliin Y on antikehale iseloomuliku Y-kujuga. Sellel on kaks rasket ja kaks kerget ahelat. Ühe raske ahela molekulmass on 67–70 kDa, kerge ahela mass on keskmiselt 25 kDa. Y-antikeha kergetel ahelatel on üks konstantne piirkond ja üks muutuv piirkond. Raskes ahelas on neli konstantset piirkonda. IgY on suhteliselt vähepaindlik, kuna sellel puuduvad liigendpiirkonnad, ka glütsiini- ja proliinijäägid piiravad selle liikuvust. Jäikuse eeliseks on Y-antikeha vastupidavus proteolüütilisele degradatsioonile ja fragmentideks killustumisele. Selle poolestusaeg on ühest kuust kuni mitme kuuni, olenevalt temperatuurist, säilides toatemperatuuril kuni kuus kuud ja 37 °C juures ühe kuu. IgY on suhteliselt stabiilne valk, püsides muutumatu temperatuurivahemikus 30–70 °C ja pidades vastu pH-le 3,5–11, siiski väheneb selle afiinsus antigeeni suhtes temperatuuri tõustes. Ka pärast kaheksatunnist inkubeerimist trüpsiini või kümotrüpsooniga säilitab IgY 40% oma aktiivsusest. IgY Swedbergi koefitsient (sadestumiskoefitsient) on 7S-i. Teadaolevalt pole immunoglobuliin Y mõju veel Eestis täpsemalt uuritud ja ka selle kasutus pole teada. Odava tootmistehnoloogia ja mitmete kasutusvõimaluste tõttu on immunoglobuliin Y-il väga suur potentsiaal võitluses viiruslike ja bakteriaalsete haigustekitajate vastu nii veterinaar- kui ka humaanmeditsiinis. Ühe doosi nasaalselt või suukaudselt manustatava annuse valmistamine maksab vaid paar senti. Selleks süstitakse munevate kanade vereringesse haigustekitaja antigeene. Organismis valmivad antigeenispetsiifilised IgY immunoglobuliinid, mis jõuavad vereringe kaudu ka kana munasarjadesse ja sealt edasi arenevatesse folliikulitesse. Munemise järel on vastavad immunoglobuliinid talletunud munarebus. Üks muna sisaldab keskmiselt 50–100 mg IgY-d. *1,0 mg/ml lahuse optiline tihedus 280 nm juures Pereira E.P.V., Tilburg M.F. van , Florean E.O.P.T., Guedes M.I.F. (2019). Egg yolk antibodies (IgY) and their applications in human and veterinary health: A review. International Immunopharmacology Volume 73, August 2019, Pages 293-303 Lee L, Samardzic K, Wallach M, Frumkin LR and Mochly-Rosen D (2021) Immunoglobulin Y for Potential Diagnostic and Therapeutic Applications in Infectious Diseases. Front. Immunol. 12:696003. doi: 10.3389/fimmu.2021.696003 Pereira EPV, van Tilburg MF, Florean EOPT, Guedes MIF. Egg yolk antibodies (IgY) and their applications in human and veterinary health: A review. Int Immunopharmacol. 2019 Aug;73:293-303. doi: 10.1016/j.intimp.2019.05.015. Epub 2019 May 22. PMID: 31128529; PMCID: PMC7106195. Dávalos-Pantoja L, Ortega-Vinuesa JL, Bastos-González D, Hidalgo-Alvarez R, (2000) A comparative study between the adsorption of IgY and IgG on latex particles. J Biomater Sci Polym Ed. 11:657-73. Chiou, Victor, 2003. Process for selectively isolating IgY antibodies from egg yolk of an anseriform bird and IgY antibodies obtained thereby. United States Patent Application Publication 20060223986. Li G, Stewart R, Conlan B, Gilbert A, Roerth, P, Nair H. (2002) Purification of human immunoglobulin G: a new approach to plasma fractionation. Vox Sanguinis 83 : 332-338. Clerc, M. -F., Granato, D. A. and M. Horisberger, (1988). Labelling of colloidal gold with IgE. Histochemistry and Cell Biology 89 : 343-349. Liu, F.T., Bohn, J.W., Ferry, E.L., Yamamoto, H., Molinaro, C.A., Sherman, L.A., Klinman, N.R., and Katz, D.H. (1980) Monoclonal dinitrophenyl-specific murine IgE antibody preparation, isolation and characterization. J. Immunol. 124 : 2728-2736. Ohta M, Hamako J, Yamamoto S, Hatta H, Kim M, Yamamoto T, Oka S, Mizuochi T, Matsuura F., 1991, Structures of asparagine-linked oligosaccharides from hen egg-yolk antibody (IgY). Occurrence of unusual glucosylated oligo-mannose type oligosaccharides in a mature glycoprotein. Zimmerman, B., Shalatin, N. and H.M. Grey (1971). Structural studies on the duck 5.7S and 7.8S immunoglobulins. Biochemistry 10 : 482-488. Wang, Y.W., Cherian, G., Sunwoo, H.H and Sim. J.S. 2000. Dietary polyunsaturated fatty acids significantly affect laying hen lymphocyte proliferation and immunoglobulin G concentration in serum and egg yolk. Can. J. Anim. Sci. 80:597-604. Carlander, D. 2002.Avian IgY Antibody. In vitro and in vivo. Acta Universitatis Upsaliensis. Comprehensive Summaries of Uppsala Dissertations from the Faculty of Medicine 1119.53 pp. Uppsala. ISBN 91-554-5227-2 Nilsson, E. Larsson, A. (2005) Chicken Anti-Protein L for the Detection of Small Amounts of Protein L in the Presence of IgG. Hybridoma. 24(2): 112-114